দেশে যারা নতুন প্রজেক্ট নিয়ে কাজ করতে চায়, তারা প্রয়োজনীয় সুবিধা ও প্লাটফর্ম এর অভাবে তা করতে পারছেনা, ফলে বেশিরভাগ মেধাবীরই স্থান হচ্ছে বিদেশে। যার ফল আমরা দেখতে পাই বাংলাদেশি নাফিসের গ্রাফিক্স বিভাগে অস্কার জয়, ওয়াহিদ উন নবির মনোনয়ন, ইউটিউব এর প্রতিষ্ঠা, খান একাডেমী, নাসায় উচ্চপদ, ওরা যদি এদেশে আটকে থাকতো, তাহলে তা কখনই সম্ভব হতনা। কারণ এখানে সেই প্লাটফর্মটা নেই। এর জন্য সবার আগে জরুরি গবেষণা খাতে বাজেট বৃদ্ধি, প্রতিষ্ঠানগুলোতে দলীয়করণের উর্ধ্বে উঠে মেধাবী ও সৎ শিক্ষক নিয়োগ, যোগ্য প্রশাসক তৈরি এবং সর্বোপরি তরুণদের মধ্যে নতুন কিছু করার ইচ্ছা জাগিয়ে তোলাটা।